Doložka vybraných vplyvov

	1. Základné údaje

	Názov materiálu

	Návrh nariadenia vlády Slovenskej republiky, ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore včelárstva


	Predkladateľ (a spolupredkladateľ)

	Ministerstvo pôdohospodárstva a rozvoja vidieka Slovenskej republiky


	Charakter predkladaného materiálu
	☐	Materiál nelegislatívnej povahy

	
	 ☒	Materiál legislatívnej povahy

	
	 ☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Implementované predpisy:
- nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení,
- nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6.12.2021) v platnom znení, 
- nariadenie Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. EÚ L 435, 6.12.2021) v platnom znení,
- delegované nariadenie Komisie (EÚ) 2022/126 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2115 o dodatočné požiadavky na určité typy intervencie stanovené členskými štátmi v ich strategických plánoch SPP na obdobie 2023 až 2027 podľa uvedeného nariadenia, ako aj o pravidlá týkajúce sa pomeru pre normu dobrého poľnohospodárskeho a environmentálneho stavu 1 (norma GAEC 1) (Ú. v. EÚ L 20, 31.1.2022) v platnom znení, 
- delegované nariadenie Komisie (EÚ) 2022/127 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2116 o pravidlá platné pre platobné agentúry a iné orgány, finančné riadenie, schvaľovanie účtov, zábezpeky a používanie eura (Ú. v. EÚ L 20, 31.1.2022) v platnom znení, 
- vykonávacie nariadenie Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť (Ú. v. EÚ L 20, 31.1.2022) v platnom znení.

	Termín začiatku a ukončenia PPK
	6. máj 2026 – 15. máj 2026

	Predpokladaný termín predloženia na pripomienkové konanie
	jún 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	jún 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Dôvodom predloženia návrhu nariadenia vlády Slovenskej republiky, ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore včelárstva (ďalej len „návrh nariadenia vlády“) je potreba zmeniť podmienky poskytovania podpory v sektore včelárstva na základe zistení auditu Európskej komisie, ktorý sa uskutočnil v roku 2025. Ide o:
· problém doteraz ustanovených súm paušálnych náhrad, ktoré nevychádzali metodického určenia,
· vysokú mieru poskytovania podpory na administráciu žiadostí pre konečných prijímateľov podpory (včelárov),
· nesprávnu definíciu samotného konečného prijímateľa podpory (včelára).
Implementuje sa rovnako 6. modifikácia Strategického plánu spoločnej poľnohospodárskej politiky pre opatrenia v sektore včelárstva.

Rovnako sa odstraňujú nedostatky aplikačnej praxe, ktoré spočívajú v neefektívnom čerpaní finančných prostriedkov pri viacerých podopatreniach.

Vzhľadom na veľký rozsah zmien sa navrhuje nahradiť doterajšiu právnu úpravu obsiahnutú v nariadení vlády Slovenskej republiky č. 10/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky v sektore včelárstva.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Prijatím návrhu nariadenia vlády sa odstránia nedostatky zistené auditom Európskej komisie uvedené v druhom bode, odstránia sa nedostatky z aplikačnej praxe uvedené v druhom bode, predovšetkým sa vypustia neefektívne podopatrenia, ktoré možno podľa súčasnej úpravy vykonávať, a naopak zavedú sa nové transparentné podopatrenia, ktorými sa zefektívni vykonávanie opatrení v sektore včelárstva, implementuje sa 6. modifikácia Strategického plánu spoločnej poľnohospodárskej politiky pre opatrenia v sektore včelárstva.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Žiadatelia o schválenie poskytnutia podpory.
Schválení žiadatelia.
Koneční prijímatelia podpory.
Pôdohospodárska platobná agentúra.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nie sú.

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Neprijatie návrhu nariadenia vlády by malo za následok pretrvávanie problémov uvedených v druhom bode, čo by neumožnilo riadne vykonávanie opatrení Strategického plánu spoločnej poľnohospodárskej politiky v sektore včelárstva a riadne čerpanie podpory.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒ Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Dosahovanie cieľov Strategického plánu spoločnej poľnohospodárskej politiky sa monitoruje a hodnotí podľa hlavy VII nariadenia Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6.12.2021) v platnom znení a právnych aktov Európskej únie prijatých na základe právomoci ustanovenej týmto nariadením  v súlade s plánom hodnotenia tohto strategického plánu, ktorý bol predložený monitorovaciemu výboru podľa čl. 124 ods. 1. 

Na základe tohto monitorovania, podnetov od aktívnych alebo potenciálnych prijímateľov podpory na opatrenia v sektore včelárstva, ako aj na základe praktických skúseností s vykonávaním opatrení v sektore včelárstva, Ministerstvo pôdohospodárstva a rozvoja vidieka Slovenskej republiky navrhuje zmeny Strategického plánu spoločnej poľnohospodárskej politiky, ktoré sa následne zapracúvajú do príslušného aproximačného nariadenia vlády Slovenskej republiky, podľa ktorého sa administruje poskytovanie podpory na opatrenia v príslušnom sektore. 

Čas preskúmania účelnosti je teda striktne naviazaný na vyššie uvedené postupy monitorovania, hodnotenia a zmien Strategického plánu spoločnej poľnohospodárskej politiky.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒
	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒
	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒
	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne





	10. Poznámky

	Návrh nariadenia vlády bude mať marginálny vplyv na podnikateľské prostredie, vzhľadom na štruktúru sektora včelárstva na Slovensku (97 % tvoria nekomerční, tzv. hobby včelári).

Návrh nariadenia vlády sa prijíma len na účely implementácie sektorových opatrení v oblasti včelárstva v rámci Strategického plánu spoločnej poľnohospodárskej politiky 2023 – 2027. Návrh nariadenia vlády nemá zasahovať do nového čerpania finančných prostriedkov po roku 2027.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Ing. Ján Sukovský, sekcia poľnohospodárstva, 02/59266544, jan.sukovsky@land.gov.sk

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
- statdat.statistics.sk,

- vyššie uvedený audit vykonaný Európskou komisiou,

- poznatky Pôdohospodárskej platobnej agentúry a Ministerstva pôdohospodárstva a rozvoja vidieka Slovenskej republiky z aplikačnej praxe.


	13. Stanovisko Komisie na posudzovanie vybraných vplyvov z PPK č. 066/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov

Komisia považuje časť 2. Definovanie problému za nedostatočne konkrétnu a žiada ju dopracovať.
Odôvodnenie: V predloženom znení sa uvádza len všeobecná potreba zmeniť podmienky poskytovania podpory v sektore včelárstva v súlade s nariadením (EÚ) 2021/2115, strategickým plánom SPP a zisteniami auditu EK, avšak nie sú dostatočne pomenované konkrétne problémy súčasného stavu, ktoré má návrh riešiť. Z dôvodovej správy pritom vyplýva najmä potreba nového nastavenia administrácie podpory vzhľadom na vysoký počet včelárov, potreba presnejšieho vymedzenia žiadateľov 
a konečných prijímateľov podpory, potreba úpravy pravidiel oprávnených nákladov 
a reagovania na zistenia auditu Európskej komisie. Komisia preto žiada bod 2 prepracovať tak, aby jasne pomenoval konkrétne vecné a aplikačné problémy, ktoré sú dôvodom predloženia návrhu.

Vyhodnotenie: Akceptované
 
Komisia považuje časť 3. Ciele a výsledný stav za príliš všeobecnú a žiada ju dopracovať.
Odôvodnenie: Uvedené formulácie o zabezpečení právnej istoty, ochrany práv včelárov a transparentného a efektívneho fungovania podpory sú vecne správne, avšak nezodpovedajú dostatočne konkrétnemu obsahu samotného návrhu nariadenia. Z materiálu vyplýva, že cieľom je najmä vytvoriť nový detailný rámec poskytovania podpory v sektore včelárstva, vrátane vymedzenia oprávnených žiadateľov, konečných prijímateľov podpory, podopatrení, oprávnených nákladov, pravidiel dokladovania, kontrolných mechanizmov a sankcií. Komisia preto žiada bod 3 dopracovať tak, aby výsledný stav bol vyjadrený konkrétnejšie a bol zrejmý praktický prínos navrhovanej právnej úpravy oproti súčasnému stavu.

Vyhodnotenie: Akceptované
 
Komisia považuje časť 8. Preskúmanie účelnosti za nedostatočnú a žiada ju dopracovať.
Odôvodnenie: Uvedené znenie neobsahuje skutočné preskúmanie účinnosti a účelnosti predkladaného materiálu, ale len opis priebežnej administratívnej kontroly žiadostí zo strany platobnej agentúry. Takéto nastavenie neumožňuje vyhodnotiť, či navrhovaná právna úprava splnila svoje ciele. Komisia preto žiada preto bod 8 doplniť o konkrétny termín preskúmania účinnosti a účelnosti a o vecné kritériá hodnotenia, napríklad funkčnosť nového systému poskytovania podpory, počet a štruktúru podporených prijímateľov, mieru čerpania podpory, administratívnu zvládnuteľnosť systému alebo účinnosť jednotlivých podporovaných opatrení.

Vyhodnotenie: Akceptované


Komisia žiada predkladateľa, aby v doložke vybraných vplyvov v bode 9. Vybrané vplyvy materiálu, v časti Vplyv na podnikateľské prostredie neoznačil pozitívny vplyv na malé a stredné podniky (MSP) a neoznačil „NIE" pre Mechanizmus znižovania byrokracie a nákladov. 
Odôvodnenie: Navrhovaná právna úprava sa priamo nedotýka povinností podnikateľských subjektov a neovplyvňuje ich administratívne ani finančné zaťaženie, preto materiál nezakladá vplyvy na podnikateľské prostredie. Z tohto dôvodu sa mechanizmus znižovania byrokracie a nákladov neuplatňuje. V prípade marginálneho vplyvu, ktorý by mohol ovplyvňovať podnikateľské prostredie, Komisia odporúča túto skutočnosť uviesť v bode 10. Poznámky (napr. marginálny vplyv na MSP, a to pre subjekty uchádzajúce sa o podporu na jednotlivé opatrenia v sektore včelárstva).

Vyhodnotenie: Akceptované


V bode 9. sú označené žiadne vplyvy návrhu nariadenia vlády na rozpočet verejnej správy, pričom v bode 10. sa uvádza: „Nariadenie vlády nebude mať vplyv na rozpočet verejnej správy, pretože v návrhu nariadenia vlády sa ustanovujú pravidlá poskytovania podpory na vykonávanie opatrení pre sektor včelárstva podľa nariadenia Európskeho parlamentu a Rady (EÚ) 2021/2115 z 2. decembra 2021, ktoré sú ustanovené ako typy intervencií pre tento sektor v Strategickom pláne spoločnej poľnohospodárskej politiky na roky 2023 až 2027. Finančné prostriedky sú zabezpečené v rámci výdavkov kapitoly Ministerstva pôdohospodárstva a rozvoja vidieka SR na rok 2027.“. Vzhľadom na uvedené je potrebné zosúladiť tvrdenia 
o vplyve návrhu nariadenia vlády na rozpočet verejnej správy a dopracovať analýzu vplyvov na rozpočet verejnej správy. 

Vyhodnotenie: Akceptované


Z formálneho hľadiska Komisia upozorňuje, že doložku vybraných vplyvov je potrebné vypracovať podľa znenia Jednotnej metodiky na posudzovanie vybraných vplyvov platného od 01.10.2023, a teda bod 9 doložky vybraných vplyvov bude obsahovať aj informáciu o vplyvoch materiálu na limit verejných výdavkov. 
Odôvodnenie: Použitý formulár sa odlišuje od aktuálne platného formuláru. Pripomienka je v súlade s aktuálnym znením Jednotnej metodiky na posudzovanie vybraných vplyvov, ktoré vláda SR schválila uznesením č. 479/2023 zo dňa 27. 9. 2023 a ktoré je účinné od 1. 10. 2023.

Vyhodnotenie: Akceptované

K vplyvom na rozpočet verejnej správy
V dôvodovej správe, všeobecnej časti, na str. 1 sa v rámci posledného odseku uvádza: „Návrh nariadenia vlády nebude mať vplyv na rozpočet verejnej správy, pretože v návrhu nariadenia vlády sa ustanovujú pravidlá poskytovania podpory na vykonávanie opatrení pre sektor včelárstva ...“ a zároveň je v rámci toho istého odseku uvedené: „Finančné prostriedky sú zabezpečené v rámci výdavkov kapitoly Ministerstva pôdohospodárstva a rozvoja vidieka SR na rok 2027.“. Obdobne, ako pri pripomienke k doložke vybraných vplyvov, Komisia upozorňuje na protichodné tvrdenia o vplyve návrhu nariadenia vlády na rozpočet verejnej správy, ktoré je potrebné zosúladiť. 
 
Keďže platby v sektore včelárstva sú realizované prostredníctvom Európskeho poľnohospodárskeho záručného fondu, Komisia žiada, aby do materiálu bola doplnená informácia, aká časť záväzku bude preplatená z Európskej komisie ešte zo Strategického plánu spoločnej poľnohospodárskej politiky 2023 - 2027 a aká časť bude z Európskej komisie preplatená už z alokácie nového programového obdobia v rámci Národného a regionálneho partnerského plánu 2028 - 2034. 

Vyhodnotenie: Akceptované; vysvetlené v desiatom bode. 

K vplyvom na životné prostredie
Komisia súhlasí s identifikáciou pozitívnych vplyvov na životné prostredie, avšak žiada časť týkajúcu sa environmentálnych vplyvov dopracovať a spresniť. Zároveň Komisia žiada analýzu spracovať do oficiálneho a neupraveného formulára bez vymazaných bodov.
Odôvodnenie: Predložená analýza správne uvádza, že návrh podporuje opatrenia, ako sú analýzy látok toxických pre včely, monitorovanie úhynov včiel a zakladanie nektarodajných porastov, ktoré môžu mať pozitívny vplyv na populácie včiel a ďalších opeľovačov, a tým aj na biodiverzitu. Zároveň však analýza ostáva len na veľmi všeobecnej úrovni a neodlišuje dostatočne priame a nepriame environmentálne efekty navrhovanej právnej úpravy. Komisia preto žiada dopracovať najmä konkrétnejšie odôvodnenie pozitívneho vplyvu na biodiverzitu, opeľovače a krajinné prvky a presnejšie vyjadriť, ktoré opatrenia návrhu budú mať na životné prostredie pozitívny dopad a akým spôsobom.

Vyhodnotenie: Akceptované


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

